**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS PAGALBINIO ŪKIO PASKIRTIES ŪKINIŲ PASTATŲ DALIŲ PARDAVIMO“ PROJEKTO**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės bendraturčių prašymus dėl leidimo įsigyti pagalbinio ūkio paskirties ūkinių pastatų dalis, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės bendraturčių I. K., R. K., K. R., O. M., N. S., G. R., V. K., G. G., V. Č., Ž. S., V. B., L. V. ir G. Č. prašymai pirkti pagalbinio ūkio paskirties ūkinių pastatų *(duomenys neskelbtini)*, Klaipėdoje, dalis.

 Gyvenamojo namo *(duomenys neskelbtini)*, Klaipėdoje, nurodyti savininkai pateikė prašymus leisti pirkti rinkos verte Klaipėdos miesto savivaldybei nuosavybės teise priklausančias **pagalbinio ūkio paskirties ūkinių pastatų** *(duomenys neskelbtini)*, Klaipėdoje, **unikalus Nr.** *(duomenys neskelbtini)***, plane žymimo 6I1p, bendras plotas – 63,88 kv. metro, užstatytas plotas – 81,00 kv. metro** ir pastato, kurio **unikalus Nr.** *(duomenys neskelbtini)***,** plane žymimo 5I1p, **bendras plotas – 29,74 kv. metro, užstatytas plotas – 38,00 kv. metro** dalis.Ūkiniai pastatai yra gyvenamojo namo *(duomenys neskelbtini)*, Klaipėdoje, valdoje ir gyvenamojo namo savininkams suteikiama pirmenybė pirkti nurodytą turtą. Gyvenamojo namo *(duomenys neskelbtini)*, Klaipėdoje, būstų savininkai pasirašė susitarimą dėl pagalbinio ūkio paskirties pastatų *(duomenys neskelbtini)*, Klaipėdoje, pasidalijimo ir naudojimosi tvarkos. Turto vertintojai UAB „RESTO Group“ nustatė kiekvienos pastatų dalies rinkos vertę. Bendra visų dalių vertė – 13155,00 Eur (iš jų po 130,00 Eur už kiekvienos dalies vertės nustatymą). Nustatyta ūkinių pastatų dalių vertė atitinka turto pardavimo kainą.

 Nurodyti pirkėjai už perkamą turtą atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

 Vadovaujantis Lietuvos Respublikos paramos būstui įsigyti ar išsinuomoti įstatymo, 2 dalies 3 punktu ir 3 dalimi, 26 straipsnio 1 dalimi, Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, ir Klaipėdos miesto savivaldybės administracijos direktoriaus 2018 m. spalio 5 d. įsakymu Nr. AD2-890 „Dėl parduodamų savivaldybės pagalbinio ūkio paskirties ūkinio pastato dalių įkainojimo aktų patvirtinimo“, patvirtinti turto įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės bendraturčiai įsigyja turtą nuosavybės teise.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengti Klaipėdos miesto savivaldybės administracijos direktoriaus 2018 m. spalio 5 d. įsakymas Nr. AD2-890 „Dėl parduodamų savivaldybės pagalbinio ūkio paskirties ūkinio pastato dalių įkainojimo aktų patvirtinimo“.

**6. Lėšų poreikis sprendimo įgyvendinimui.**

 Sprendimo įgyvendinimui papildomos lėšos nereikalingos.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą – 13155,00 Eur pervedamos į savivaldybės biudžetą ir atskaičius su savivaldybės turto vertės nustatymu susijusias išlaidas – 1560,00 Eur. naudojamos socialinio būsto fondo plėtrai.

Turto skyriaus vedėjas Edvardas Simokaitis